CELEX: 62015TN0107
Language: et
Date: 2015-02-25 00:00:00
Title: Kohtuasi T-107/15: 25. veebruaril 2015 esitatud hagi – Uganda Commercial Impex versus nõukogu

26.5.2015   
            
            
               ET
            
            
               Euroopa Liidu Teataja
            
            
               C 171/26
            
         25. veebruaril 2015 esitatud hagi – Uganda Commercial Impex versus nõukogu
   (Kohtuasi T-107/15)
   (2015/C 171/31)
   Kohtumenetluse keel: inglise
   
      Pooled
   
   
      Hageja: Uganda Commercial Impex Ltd (Kampala, Uganda) (esindajad: solicitor S. Zaiwalla, solicitor P. Reddy, soliciotor K. Mittal, solicitor Z. Burbeza ja barrister R. Blakeley)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada nõukogu rakendusotsus 2014/862/ÜVJP (1) ja nõukogu rakendusmäärus (EL) nr 1275/2014 (2) hagejat puudutavas osas (seal hulgas hageja kohta otsuse 2014/862 lisas tehtud kanne b)9;
            
         
               —
            
            
               vajadusel tunnistada nõukogu 18. juuli 2005. aasta määruse (EÜ) nr 1183/2005 (muudetud) artikli 9 lõige 1 hageja suhtes kohaldamatuks; ja
            
         
               —
            
            
               mõista hageja käesoleva hagi esitamisega seotud kulud välja nõukogult.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               —
            
            
               Esimene väide, mille kohaselt ei viinud nõukogu hageja kohta tehtud kande kohta läbi sõltumatut hindamist või ei viinud läbi kohast sõltumatut hindamist, mida ta oli kohustatud tegema, ja rikkus õigusnormi, kui järgis ÜRO sanktsioonide komitee otsust, viimata läbi hindamist EL tasandil.
            
         
               —
            
            
               Teine väide, mille kohaselt tegi nõukogu ilmse hindamisvea ja/või on hageja kohta kande tegemine õigusvastane, kuna hageja puhul ei ole kande tegemiseks ette nähtud kriteeriumid täidetud. Eelkõige ei ole alust väita, et hageja rikkus relvaembargot ja nõukogu ei saa põhjendustes välja toodud asjaolusid tuvastada ja/või ei ole neid tuvastanud.
            
         
               —
            
            
               Kolmas väide, mille kohaselt rikkus nõukogu hageja menetlusõigusi, eeskätt tema kaitseõigusi ja õigust tõhusale kohtulikule kaitsele, jättes hagejale muu hulgas esitamata materjalid, mille alusel tema kohta tehtud kanne enne nõukogu rakendusotsuse 2014/862/ÜVJP ja rakendusmääruse (EL) nr 1275/2014 vastuvõtmist kehtis, ning jättes esitamata asjassepuutuvad põhjendused.
            
         
               —
            
            
               Neljas väide, mille kohaselt on hageja kohta tehtud kande puhul igal juhul tegemist tema põhiõiguste ja proportsionaalsuspõhimõtte rikkumisega.
            
         
      (1)  Nõukogu 1. detsembri 2014. aasta rakendusotsus 2014/862/ÜVJP, millega rakendatakse otsust 2010/788/ÜVJP, mis käsitleb Kongo Demokraatliku Vabariigi vastu suunatud piiravaid meetmeid (ELT L 346, lk 36).
   
      (2)  Nõukogu 1. detsembri 2014. aasta rakendusmäärus (EL) nr 1275/2014, millega rakendatakse määruse (EÜ) nr 1183/2005 (millega kehtestatakse Kongo Demokraatliku Vabariigi suhtes kehtestatud relvaembargot rikkuvate isikute vastu suunatud teatud eripiirangud) artikli 9 lõikeid 1 ja 4 (ELT L 346, lk 3).